laion/Wikipedia-Exotic huggingface dataset:
Spekulatiivne varu

Spekulatiivne varu (ingl.k. speculative stock) on  hõlptulu / ülemäärast tulu teenida võimaldav osa koguvarust, mida omatakse muudel põhjustel kui igapäevase nõudluse rahuldamine. Tegemist võib olla tegelikku vajadust suurel määral ületava varuga, mis on soetatud suure partiina allahindluse saamiseks või eeldusel, et ostuhind edaspidi tõuseb. Oluline põhjus ebamõistliku suurusega varude loomiseks on tooraine ja materjali hindade tõusu ootus. Sel põhjusel nimetatakse spekulatiivset varu ka hinnatõusu ootuse varuks. Hulgikaubanduses soetatakse tavapärasest suuremat varu eesmärgiga teenida täiendavat kasumit ostes soodsalt ja müües turuhinnaga. Tootja poolt nõudluse ja/või müügihindade kasvu ootuses lattu toodetavat varu käsitletakse samuti spekulatiivse varuna. Spekulatiivset varu võidakse hoida olukorras, mil toormaterjali hinnad on üliodavad ja lähitulevikus on ette näha nende tõusu. Samuti võidakse soetada varusid juhuks, mil tooraine hind on küll stabiilne, kuid prognoositakse selle hinnatõusu tulevikus. Hanke- ja ostujuhtimine. Seilecs. 2023. ISBN 9789916985205. Braggs, S.M. (2018). Inventory Management.
Liigvaru

Liigvaru, ka ülemäärane varu (ingl.k. overstock; excessive stock; excess inventory) on ülemäärane osa edasimüügi või tootmise tarvis hoitavast koguvarust. See on olemasolev ja/või tellitud varu, mis ületab tegelikku või prognoositavat nõudlust sellisel määral, et on vaja hakata tegelema selle realiseerimisega. Liigvaru puhul eeldatakse, et see ületab tulevikunõudluse sel määral, et arvestada tuleb varu teatud osa realiseerimisega alternatiivsete müügikanalite kaudu või isegi selle likvideerimisega. Liigsed varud on põhjustatud enamasti ebatäpsetest prognoosidest, ebausaldusväärsetest tarnijatest, suurtest ostupartiidest, tootmises ka ebamõistlikust tootmise ajakavast. Liigne varu toob enamasti kaasa käibevahendite ebamõistliku kasutamise ja põhjustab ülemäära suuri ladustamiskulusid. Hanke- ja ostujuhtimine. Seilecs. 2023. ISBN 9789916985205. Braggs, S.M. (2018). Inventory Management.
Virpi Hämeen-Anttila

Virpi Helena Hämeen-Anttila (sündinud 15. oktoobril 1958 Espoos) on soome keeleteadlane, kirjanik ja tõlkija. Ta on õpetanud Helsingi ülikoolis sanskriti keelt ja India kirjandust, ajalugu, filosoofiat ja kultuurilugu. Tema abikaasa oli keeleteadlane ja tõlkija Jaakko Hämeen-Anttila. Eesti keeles on temalt ilmunud abikaasa Jaakkoga kahasse kirjutatud raamat "Müütide raamat". Soome keelest tõlkinud Kadri Jaanits. Tänapäev, Tallinn 2009, 280 lk. 2002 – Eino Leino auhind 2004 – Teadusautorite liit nimetas Hämeen-Anttila Aasta Tegijaks teaduses.
69. ekspeditsioon

69. ekspeditsioon oli Rahvusvahelise Kosmosejaama 69. alaline meeskond. Ekspeditsioon algas Sojuz MS-22 lahkumisega 2023. aasta märtsis ning Vene kosmonaut Sergei Prokopjev jätkas jaama komandörina. Ekspeditsioon lõppes tema lahkumisel koos meeskonnakaaslastega Sojuz MS-23 pardal 27. septembril 2023. Ekspeditsiooni ajal külastas jaama Ameerika Ühendriikide erakosmosefirma Axiom Space erakosmosemissioon Axiom Mission 2. "ISS Expedition Reports". spacefacts.de. Vaadatud 2. jaanuaril 2024.
Mittelikviidne varu

Mittelikviidne (mitterealiseeritav) ehk „surnud“ varu (ingl.k. dead stock) on varu, mille järele puudub nõudlus pika perioodi jooksul. Neid tooteid ei ole võimalik koduturul müüa ega tootmises kasutada. Toodetest üritatakse siiski vabaneda neid odavalt müües või realiseerides turgudel, kus nende järele võib veel nõudlust esineda. Mittelikviidseteks varudeks võib lugeda tinglikult nende tooteartiklite varud, millest ei müüdud või ei tarbitud eelnenud kalendriaasta jooksul ühtki tooteühikut. Mittelikviidsed varud võivad olla põhjustatud tehnilisest või tehnoloogilisest aegumisest (nn moraalselt vananenud tooted), realiseerimistähtaegade möödumisest või peatsest saabumisest, toodete mittekomplektsusest, pakendi ja/või toodete vigastamisest jms. Praktika on näidanud, et mittelikviidsed varud võivad olla osades ettevõtetes lubamatult suured, ulatudes 10–20%-ni varude kogumaksumusest. Tuleks arvestada, et mittelikviidsed varud ühes piirkonnas võivad olla realiseeritavad siiski mõnes teises, kaugemas regioonis, kus võib esineda veel nõudlus nende kaupade järele. Hanke- ja ostujuhtimine. Seilecs. 2023. ISBN 9789916985205. Bragg, S.M. (2018). Inventory Management.
Maksimaalne varu

Maksimaalne varu (ingl.k. maximum stock) on ühe tooteartikli tarvis määratud (arvutatud ja/või kogemuslikult tuvastatud) suurim koguvaru määr, laosaldo). See on laoartikli varu kindlaksmääratud ja lubatud ülempiir väljendatuna tükiarvestuses või rahalise väärtuses. Hanke- ja ostujuhtimine. Seilecs. 2023. ISBN 9789916985205.
Minimaalne varu

Minimaalne varu (ingl.k. minimum stock) on ühe tooteartikli tarvis määratud (arvutatud ja/või kogemuslikult tuvastatud) väikseim koguvaru määr, millega on võimalik täita klientide tellimused. See on laoartikli varu kirjeldatud määr (laosaldo) ettevõtte majandustarkvaras, mille juures võidakse teha tellimuspunktini jõudmisel varu täiendamise tellimus. Laosaldo langemisel minimaalsest määrast allapoole ei pruugi jätkuda tooteid klientide tellimuste täitmiseks. Tooteartikli maksimaalset ja minimaalset varu kirjeldatakse andmebaasides ja/või majandustarkvaras ja neid kasutatakse nii varude haldamisel, analüüsimisel kui ka juurde tellitavate koguste ja tellimise aja määramisel. Maksimaalse ja minimaalse varu määrad, ehk toote laosaldod sõltuvad nii nõudlusest kui ka tarnimisest, mistõttu oleks vaja neid perioodiliselt üle kontrollida ja vajadusel muuta. Hanke- ja ostujuhtimine. Seilecs. 2023. ISBN 9789916985205.
Keskmine varu

Keskmine varu (ingl.k. average inventory) on tooteartikli keskmine varude tase (laosaldo) kindlaksmääratud ajavahemiku jooksul. Keskmisest varust rääkides tuleb mainida perioodi, mille kohta tooteartikli keskmist varu arvutatakse. Nii näiteks võib rääkida ühe päeva keskmisest varust nädala jooksul, ühe nädala keskmisest varust kvartali jooksul jne. Lihtsustatult arvutatakse keskmist koguvaru järgmise valemiga: Keskmine koguvaru = (Varud perioodi algul + Varud perioodi lõpul) / 2 Varude juhtimine Hanke- ja ostujuhtimine. Seilecs. 2023. ISBN 9789916985205.
Keskmine koguvaru

Keskmine koguvaru  (ingl.k. total average inventory) on tooteartikli keskmine summaarne varu, mis koosneb keskmisest kasutusvarust, reservvarust ja tellitud varust. Seejuures on teadmata, missuguses tarnefaasis tellitud varu parajasti on. Kui see on tarnija juurest kliendile lähetatud, on tegemist teeloleva varuga. Keskmist koguvaru arvutatakse järgmise valemiga: Keskmine koguvaru = Keskmine kasutusvaru (tk) + Reservvaru (tk) + Tellitud varu (tk) Hanke- ja ostujuhtimine. Seilecs. 2023. ISBN 9789916985205.
Petropavlovka

Petropavlovka on küla Venemaal Voroneži oblastis, Petropavlovka rajooni keskus. Asub Doni jõe vasakkaldal. 2021. aastal elas asulas 4819 inimest. "На воронежское село упал «боеприпас» с российского самолета, повреждены семь домов" [Vene lennuki "laskemoon" kukkus Voroneži külale, kahjustades seitset maja]. kommersant.ru (vene). Kommersant. 2. jaanuar 2024. Vaadatud 2. jaanuaril 2024. "A missile fired by Russians into Ukraine hits a village in Russia" [Venelaste poolt Ukrainasse tulistatud rakett tabab Venemaal asuvat küla]. mil.in.ua (inglise ja ukraina). Militarnõi. 2. jaanuar 2024. Vaadatud 2. jaanuaril 2024.
Axiom Space

Axiom Space on Ameerika Ühendriikide erafirma, mille eesmärgiks on kosmoseinfrastruktuuri arendamine. Ettevõtte peakorter asub Texase osariigis Houstonis. Ettevõtte asutasid 2016. aastal Michael Suffredini ja Kam Ghaffarian. 2022. aastal korraldas ettevõte kosmosemissiooni Axiom Mission 1, mis viis Rahvusvahelisse Kosmosejaama esimese amatöörastronautidest koosneva meeskonna. Ettevõte on seadnud eesmärgiks ehitada ja käitada 2020. aastate lõpuks maailma esimest erakosmosejaama. Axiom Space. "Unparalleled LEO Expertise". Vaadatud 02.01.2024.
Tantsuklubi "Fox"

Seltskonna- ja võistlustantsuklubi “Fox” tegutseb 1995. aastast treener Ants Lopsiku juhtimisel Pärnus, Nooruse Majas. Tantsuklubi "Fox" lõid 1970ndatel tantsutreenerid Arvo Issakar ja Edgar Koit. 1978. aastal asutas Avo Lossmanni tantsukooli lõpetanud Ants Lopsik klubi "Minifox". Mõlemad klubid töötasid Eesti taasiseseisvumiseni ja lõpetasid tegevuse krooniaja saabudes. Lopsik lõi "Foxi" 1995. aastal. Klubi presidendiks sai Eda Käsper ning treenimiskohaks algul Pärnu Vanalinna kool ja hiljem Nooruse Maja. Klubi mitmed paarid on jõudnud vabariigi meistri tasemele, esinemas ja võistlemas on käidud nii Eesti eri paikades kui naaberriikides. Aastaid on korraldatud tantsukursuseid ning -õhtuid linnarahvale. 2023. aastal tegeles klubis regulaarselt seltskonnatantsuga umbes 16 paari. https://www.noorusemaja.ee/tantsuklubi-fox/ Pärnu Postimees, "Igakuine tantsuohtu - ei ole meie kandis teist sellist" Pärnu Postimees, "Tantsuklubi Fox võidutses Treimani rahvamajas"
Rääma Rahva Oma Päev

Rääma Rahva Oma Päev on Pärnu Rääma linnaosa kogukonnapäev, mida korraldab MTÜ Rääma Noorte Ühing Noorus alates 2017. aastast. Üritusel toimuvad kontserdid, hoovimüügid, töötoad, Rääma bingo ja lastetegevused. Oma uksed avavad linnaosa kodukohvikud. Viimastel aastatel on kogukonnapäeva fookus viidud Nooruse Maja ruumidest ja suveaiast pigem Rääma inimeste koduhoovides ja asutustes toimuvatele sündmustele. Koduleht Pildigaleriid https://parnu.treraadio.ee/uudised/32503/laupaeval-leiab-aset-raama-rahva-oma-paev https://parnu.postimees.ee/7561140/raama-rahva-oma-paev-tahad-sood-kodukooki-tahad-opid-javelinist-laskma
Pärnu pitsistuudio

Pärnu pitsistuudio on Pärnus Nooruse Majas tegutsev käsitööliste ühendus, mille eesmärk on niplispitsi tehnikate taastamine, õpetamine ja säilitamine. Pitsistuudio asutas 2000. aastal Eeva Talts ning seda haldab MTÜ Tulilind. Alates 2017. aastast on stuudio eestvedaja Birgit Pere-Päästel. Stuudiolaste põhitegevus on niplamine, kuid õpitud on ka süstik-, filee-, seto ja iiri pitsi, eri maade rahvuspitse ning nende valmistamise tehnikaid. Pitsistuudio teeb koostööd MTÜ Niplispitsi Seltsiga, mitme Eesti linna ja Läti niplajatega. Tihedalt vahetatakse kogemusi ja inspiratsiooni Tõstamaa rahvarõivakooliga. 2001. aastast korraldab pitsistuudio Pärnu Kuninga Tänava Põhikoolis rahvusvahelist pitsifestivali, mis alates 2017. aastast kannab Eeva Taltsi nime. Festivalil on osalenud õpetajad ja huvilised Lätist, Skandinaaviast, Hollandist, Ühendkuningriigist, Belgiast, Saksamaalt ja Venemaalt. Alates 2020. aastast on festival koroonapandeemia tõttu mitmel aastal pidamata jäänud. Koduleht Ester Vilgats. Pärnu portselanimaalijad ja pitsimeistrid panid parimad tööd näitusele ERR Kultuur, 3. august 2020 Pärnu Pitsistuudio sügisnäitus Pärnu Keskraamatukogu koduleht, 2. november 2020 Pitsifestival pakkus käsitöö kõrgtaset Pärnu Postimees, 21. juuli 2015
Berģumuiža mõis

Berģumuiža mõis, ka Kalnamuiža mõis (saksa keeles Bergshof, varem Jägel, läti keeles Berģes muiža) oli rüütlimõis Liivimaal Riia kreisis Ādaži kihelkonnas. Hagemeister, Heinrich von. Materialen zu einer Geschichte der Landgüter Livlands. Erster Theil. Riga: Eduard Frantzen´s Buchhandlung, 1836.. Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885.
Armeenia äärmuspunktid

Armeenia äärmuspunktid on geograafilised punktid, mis on Armeeniale kuuluval alal kõige äärmised punktid põhjas, lõunas, idas ja läänes. Põhjapoolseim punkt: Tavuši maakond (41° 17′ 0″ N, 45° 0′ 0″ E) Lõunapoolseim punkt: Sjunikhi maakond (38° 49′ 0″ N, 46° 10′ 0″ E) Idapoolseim punkt: Sjunikhi maakond (39° 13′ 0″ N, 46° 37′ 0″ E) Läänepoolseim punkt: Širaki maakond (41° 5′ 0″ N, 43° 27′ 0″ E) Kõrgeim punkt: Aragatsi mägi, 4 090 m Madalaim punkt: 735 m "ENVIRONMENTAL STATISTICS OF ARMENIA FOR 2018 AND TIME-SERIES OF INDICATORS FOR 2014-2018" (PDF). Originaali arhiivikoopia (PDF) seisuga 9. oktoober 2022.
Benoi

Benoi (vene keeles Беной ; tšetšeeni keeles Бена ehk "Bena") on küla ja Benosoje maa-asula halduskeskus Nožai-Jurti rajoonis Tšetšeenias Venemaal. 2002. aasta rahvaloenduse järgi elas seal 2389 inimest, 2010. aasta rahvaloenduse järgi 1216 inimest. 1944. aastal nimetati küla tšetšeenide ja inguššide küüditamise raames ümber Ichichaliks ning asustati Dagestanist pärit inimestega. Kuid 1958. aastal, pärast Tšetšeeni-Inguši ANSV taastamist, anti külale tagasi algne nimi Benoi ja dagestani elanikud asustati tagasi Dagestani. Benoi asub Benoiassi jõe paremal kaldal ja on umbes 23 km kaugusel rajooni keskusest Nožai-Jurt edelas ja 90 km Groznõi linnast kagus. Külas on naaberasulad, sealhulgas kirdes Dengi-Jurt, idas Ozhi-Jurt, lõunas Koren-Benoi ja edelas Benoi-Vedeno. Märkimisväärne maamärk külas on Benoi mošee. Baisangur Benoist (1794–1861), mässuliste komandör Kaukaasia sõjas Adam Delimhanov (sündinud 1969), poliitik Sulim Jamadajev (1973–2009), mässuline ja sõjaväeülem Ruslan Jamadajev (1961–2008), mässuline, sõjaväeülem ja poliitik Džabrail Jamadajev (1970–2003), mässuline ja sõjaväeülem Карта Дагестанской АССР, масштаб 1:400000. "Потери вооружённых сил России и СССР в вооружённых конфликтах на Северном Кавказе (1920—2000 годы)". demoscope.ru (vene).
Lomavreni keel

Lomavreni keel (armeenia keeles Լոմավրեն "lomavren") on peaaegu väljasurnud segakeel, mida kõnelevad lomid ja mis tekkis romani ja domari sugulaskeele ja armeenia keele kokkupuutel. Keel on tuntud ka kui Bosa/Bosha. Sellel puudub grammatiline sugu ja sellel on seitse käänet; selle grammatika on tihedalt seotud armeenia Erzerumi dialektiga, kusjuures sõnavara on peaaegu eranditult indo-aaria keeleline. Numbrid romani, domari ja lomavreni keeles, võrdluseks sanskriti, hindi, bengali, pärsia, singali, kreeka ja ladina keeled. "Gypsy ii. Gypsy Dialects". Encyclopaedia Iranica (inglise). Originaali arhiivikoopia seisuga 2. aprill 2015. Vaadatud 25. märtsil 2015.
Be'er-Sheva

Be'er-Sheva on linn Iisraelis, Lõunaringkonna keskus. Asub Negevi kõrbes. Linnas asub Ben-Guriyyoni ülikool. Jalgpalliklubi HaPo'el Be'er-Sheva mängib Iisraeli kõrgliigas. Statistical Yearbook for Israel, vaadatud 3.05.2020.
Karvanööbik (perekond)

Karvanööbik (Crinipellis) on šampinjonilaadsete seltsi kuuluv perekond seeni. Crinipellis scabella – karvanööbik Karvanööbik andmebaasis eElurikkus.
Kaie Segeri tantsustuudio

Kaie Segeri tantsustuudio on tantsustuudio, mis tegutseb Pärnus Nooruse Majas 1998. aastast ja on spetsialiseerunud rivitantsule (line-tantsule). Stuudio eestvedaja, tantsuõpetaja ja -treener on Kaie Seger. 1999. aastal korraldas Kaie Seger koostöös Nooruse Majaga esimese Pärnu Kantritantsufestivali, mille nimi muutus paari aasta pärast Pärnu Line-tantsu festivaliks. Osalesid sajad kantritantsu- ja muusikahuvilised ning peagi laienes festival maakonda. 2020. aastast kannab festival nime “Kabriste kantri” ning toimub Miilima talu heinamaal Kabriste külas. 14. juunil 2008 püstitati Lindil Kaluri teel Guinnessi rekord[viide?] kategoorias “Pikim ühekordne tantsurivi”, kus IX Linetantsu festivali raames moodustasid 2354 tantsijat Romantilisel Rannateel 3,7 km pikkuse tantsurivi. Segeri juhtimisel alustas 10. märtsil 2004 Pärnus Nooruse Majas esimese omataolise tantsurühmana terves Baltikumis[viide?] tegevust Pärnu ratastooli linetantsurühm Silver Wheels. Rühm on esinenud Eestis, Soomes, Lätis, Leedus ja Andorras. Rühm on õpetanud ratastooli linetantsu Eestis ja Lätis. Alates 2012. aastast on ratastoolitantsijad saanud auhindu mitmel rahvusvahelisel võistlusel. Meelis Luks ja Margit Kasemets tulid 2017. aasta maailmameistrivõistlustel Tšehhis maailmameistriteks. Stuudio eestvedaja, tantsuõpetaja ja -treener Kaie Seger andis esimesed rivitantsutunnid 1997. aastal Tallinnas Guitar Safari pubis. Hiljem on ta rivitantsu õpetanud Tallinna Nõmme kultuurikeskuses, Pärnus Nooruse Majas, Tartus, Rakveres ja Riias. 2003. aastal tuli Kaie Seger Ameerika Ühendriikides Nashville'is rivitantsu maailmameistriks. Koduleht Kaupo Meiel. Aasta naine Kaie Seger: hingelt pean ma ennast vist ikka tüdrukuks Pärnu Postimees, 26. juuni 2004
2023. aasta Singapuri Grand Prix

2023. aasta Singapuri Grand Prix oli 2023. aasta Vormel 1 hooaja viieteistkümnes etapp, mis peeti Singapuris Singapuri tänavarajal 17. septembril 2023. Sõideti 62 ringi, võistluse kogupikkus oli 306,143 km. Võistlus peeti õhtul tehisvalgustuses. Esimese vabatreeningu kiireima aja sai endale Charles Leclerc, teise ja kolmanda vabatreeningu kiirema aja sõitis Carlos Sainz juunior. Kvalifikatsioonis sõitis Carlos Sainz juunior kiirema aja 1:30.984, mis tõi talle kvalifikatsiooni võidu. Pühapäevasest põhisõidus oli 62 ringi. Carlos Sainz juunior võitis selle, juhtides igat ringi. Kiireima ringi sõitis Lewis Hamilton, mis oli ka selle raja rekordaeg 1:35.867. Teiseks jäi Carlose kunagine tiimikaaslane McLaren-ist, Lando Norris. Kolmandaks jäi Lewis Hamilton, kelle kolmanda kohal olnud tiimikaaslane sõitis vastu seina viimasel ringil, hiljem katkestades. Sergio Pérez sai 5-sekundi trahvi, kuna ta põhjustas kokkupõrke. Carlos Sainz juunior purustas Red Bulli võidurekordi ja oli ka ainuke sõitja, kes võitis 2023 hooajal põhisõidu peale Max Verstappeni ja Sergio Pereze.
Singapuri tänavarada

Singapuri tänavarada (inglise keeles Marina Bay Street Circuit ehk Marina Bay tänavarada) on Singapuris asuv Vormel 1 ringrada, mis kulgeb linnatänavatel. Rajal on 19 kurvi ja see on 4,94 km pikk. Singapuri grand prix
Kinburni poolsaar

Kinburni poolsaar (ukraina keeles Кінбурнський півострів ; türgi keeles Kılburun) on poolsaar Lõuna-Ukrainas, mis eraldab Dnepri-Bugi suudmeala Mustast merest. Halduslikult on poolsaar jagatud kahe piirkonna vahel: Mõkolajivi oblast ja Hersoni oblast, elanikke 1450. See on osa Svjatoslavi Elevandiluuranniku riiklikust looduspargist. Alates 2022. aasta aprillist on Kinburni poolsaar täielikult Venemaa vägede poolt okupeeritud. Etümoloogia pärineb türgikeelsest sõnast Kılburun, mis tähendab sõna-sõnalt "nina (maariba) [nii peen kui] juuksed". Poolsaare läänetippus asub Kinburni säär. Lõuna pool on paar saart, Dovhyi ja Kruhlyi - mõlemad kuuluvad halduslikult Mõkolajivi oblasti Mõkolaji rajooni. Poolsaarele kuuluvad Pokrovka, Pokrovske ja Vassõlivka külad Mõkolajivi oblastis ning Heroiske küla Hersoni oblastis. Kinburni lahing peeti 12. oktoobril / 1. oktoobril 1787 osana Vene-Türgi sõjast (1787–1792). Kinburni lahing peeti 17. oktoobril 1855 osana Krimmi sõjast. "Ḳi̇lburun". referenceworks.brillonline.com. 24. aprill 2012. Black Sea islands of Mykolaiv Oblast archived from www.library.vn.ua
Heroiske

Heroiske (ukraina keeles Геройське) on küla Lõuna-Ukrainas Hersoni oblastis Skadovski rajoonis. Heroiske asub Kinburni poolsaare idaosas. Kuni 18. juulini 2020 kuulus Heroiske Hola Prystan rajoonile. Piirkond kaotati 2020. aasta juulis Ukraina haldusreformi osana, mis vähendas Hersoni oblasti rajoonide arvu viiele. Hola Prystan rajoon liideti Skadovski rajooniga. 1989. aasta Nõukogude rahvaloenduse andmetel elas külas 643 inimest, kellest 328 olid mehed ja 315 naised. 2001. aasta Ukraina rahvaloenduse andmetel elas külas 670 inimest. 2001. aasta rahvaloenduse andmetel olid küla elanike esmased keeled: "Про утворення та ліквідацію районів. Постанова Верховної Ради України № 807-ІХ". Голос України (ukraina). 18. juuli 2020. Vaadatud 3. oktoobril 2020. "Нові райони: карти + склад" (Ukrainian). Міністерство розвитку громад та територій України.{{cite web}}: CS1 hooldus: tundmatu keel (link) "Кількість наявного та постійного населення по кожному сільському населеному пункту, Херсонська область (осіб) - Регіон, Рік, Категорія населення, Стать (1989(12.01))". database.ukrcensus.gov.ua (Ukrainian). Originaali arhiivikoopia seisuga 31. juuli 2014. Vaadatud 3. jaanuaril 2024.{{cite web}}: CS1 hooldus: tundmatu keel (link) "Кількість наявного населення по кожному сільському населеному пункту, Херсонська область (осіб) - Регіон, Рік (2001(05.12))". database.ukrcensus.gov.ua (Ukrainian). Originaali arhiivikoopia seisuga 31. juuli 2014. Vaadatud 3. jaanuaril 2024.{{cite web}}: CS1 hooldus: tundmatu keel (link) "Розподіл населення за рідною мовою, Херсонська область (у % до загальної чисельності населення) - Регіон, Рік, Вказали у якості рідної мову (2001(05.12))". database.ukrcensus.gov.ua (Ukrainian). Originaali arhiivikoopia seisuga 31. juuli 2014. Vaadatud 3. jaanuaril 2024.{{cite web}}: CS1 hooldus: tundmatu keel (link)
Lauto

Lauto on näppekeelpillide hulka kuuluv keelpill. Lautol on mitu kuju. Erinevused on suuruses ja keelte arvus. Instrumendi sõrmlaud ehk krihvlaud on jaotatud krihvideks, millel vasaku käega fikseeritakse helikõrgus. Lautol on lühike, iseloomuliku tahapoole pööratud häälestusosaga kael, topeltkeeled ja ümar mandlikujulise kaanega kõlakorpus. Lauto kõlalaud valmistatakse hästi kõlavast puidust, tavaliselt kuusest. Tagakülg valmistatakse kõvast puidust, näiteks vahtrast, kirsipuust, eebenipuust või roosipuust. Lauto arvatakse pärinevat Mesopotaamiast. 17. sajandil eKr valmistatud keraamilisel plaadil on leitud varaseima algelise 2-3 keelega lautosarnase muusikariista kujutis. See plaat asub tänapäeval Bagdadis muuseumis. See muusikariist jõudis peagi Vana-Egiptusesse. Seal kasutati 2 keelega lautosid, mis olid valmistatud kilpkonna kilbist ja kaetud pealt nahaga, milles oli 6 kõlaava. Pillikael oli umbes 32 cm pikk ja mõnikord oli selle otsa nikerdatud hane- või pistrikupea. Seda pilli mängiti lipitsaga. Pika kaelaga lauto ilmus Vana-Kreekasse 4. sajandil eKr. Vanad kreeklased nimetasid lautot panduuraks. Kreekast levis lauto Etruuriasse ja Rooma. Roomlased hindasid lautosid nagu teisigi keelpille kõrgelt. 5. sajandil mängiti lautot Bütsantsis ja Liibüas. 10. sajandil jõudis see Indiasse. Tänapäeva lauto on otseselt arenenud araabia pillist, mille nimi oli uud. See oli lühikese kaela ja 4 keelega pill, mida mängiti lipitsaga. Mekas tunti seda juba 6. sajandil. See oli häälestatud kvartidesse. Mekas lisati pillile veel 2 keelt. Euroopasse tõid udi maurid Hispaania vallutamise ajal, kuid teistesse Euroopa maadesse jõudis see alles 13. sajandil. Araabia keelest tuleb ka pilli nimi. Nii sõnad "ud" kui "lauto" pärinevad araabia sõnast العود (al'ud), mis tähendab puitu. Keskaegne lauto oli meloodiline muusikariist. Seda mängiti hanesulest lipitsaga. Mängida sai üht muusikaliini, akordidega kadentsides ja fraaside lõpul. Ent 15. sajandil hakati lautot mängima sõrmedega ja see võimaldas mängida mitut partiid korraga. Nii kujunes lauto polüfoonilise häälega sooloinstrumendiks. 16. sajandi lautol oli 6 keelt, aga sajandi lõpuks koguni 10. Kasutati 7 liiki lautosid. Renessansi ajal tunnustati lautot teistest muusikariistadest rohkem, ta oli populaarseim soolopill ja suurepärane partner laulu saateks. Enne 16. sajandit oli lauto tavaliselt ansamblipill, aga 16. sajandil sai ta soolopilliks. 18. sajandil hakkas huvi selle pilli vastu raugema ja alates 19. sajandist on seda mängitud harva. Carlo Gesualdo Robert Staak Keelpillid keskaja lõpuni Vaadatud 24. jaanuaril 2012 Antiigileksikon, 2. kd., lk. 18
Rai News 24

Rai News 24 on Itaalia FTA telekanal, mille omanik on riiklik avalik-õiguslik ringhäälinguorganisatsioon Rai - Radiotelevisione italiana. See on uudiseid edastav telekanal, mis on tuntud oma ööpäev läbi töötava uudistetalituse ja otseülekannete poolest. Alates 2022. aasta 25. märtsist, pärast Venemaa sissetungi Ukrainasse, edastab kanal uudiseid ka ukraina keeles. Roberto Morrione (1999–2006) Corradino Mineo (2006–2013) Monica Maggioni (2013–2016) Antonio di Bella (2016–2020) Andrea Vianello (2020–2021) Paolo Petrecca (2021–) 2006–2013 2013–2022 2022– ""Fai ciò che devi, accada quel che può". A cinque anni dalla morte di Roberto Morrione" (itaalia). Premioro Roberto Morrione. Originaali arhiivikoopia seisuga 27. august 2016. Vaadatud 5. jaanuaril 2024. "RaiNews: il Cdr denuncia nuovi tagli al budget" (itaalia). Tv Blog IT. 26. aprill 2012. "Monica Maggioni direttore di Rainews" (itaalia). Prima Online IT. 9. jaanuar 2013. "Antonio di Bella nuova direttore di RaiNews" (itaalia). Rai News24. "Andea Vianello é il nuovo direttore di RaiNews24" (itaalia). Gli Scomunicati. 31. juuli 2020.  Rai News 24 – pildid, videod ja helifailid Wikimedia Commonsis Koduleht Voogedastus
Selangori osariik

Selangor on Malaisia osariik.